Työhallinnon virkakortti -projekti

Asettaminen	
	Työministeriö on tänään tekemällään päätöksellä asettanut Työhallinnon virkakortti-projektin.	

Toimikausi	
	15.11.2006 - 31.3.2007  	

Tausta	
	Laki sähköisistä allekirjoituksista ( 14/2003 ) tuli voimaan 1.2.2003. Lain mukaan oikeuskelpoinen sähköinen allekirjoitus perustuu laatuvarmenteeseen ja se on luotu turvallisella allekirjoituksen luomisvälineellä.
Laatuvarmenne on varmenne, joka täyttää em. laissa säädetyt vaatimukset ja jonka on myöntänyt laissa säädetyt vaatimukset täyttävä varmentaja.
Organisaatiovarmenne on työnantajan myöntämä työkäytön edellyttämä luotettavan tunnistautumisen ja pääsynhallinnan väline. Varmenteen avulla tunnistaudutaan tietoverkkoihin ja todennetaan tietoverkon käyttäjä ja hänen käyttövaltuutensa. Varmenteen avulla voidaan salata sähköpostit ja tehdä laissa määritelty sähköinen allekirjoitus. Varmennetapahtumassa julkiseen avaimeen liitetään avaimen haltijan nimi tai hänen valtuutensa luotetun varmennetoimittajan ( VRK) avulla. Organisaatiovarmenne on henkilön identiteetin sähköinen ilmentymä, joka myönnetään ministeriöissä työskenteleville henkilöille heidän tehtäviensä pohjalta määräytyvien tietojärjestelmä- ja tiedonkäyttövälineiden mukaista käyttöä varten. Käyttöaika on enimmillään viisi vuotta.
Ministeriöiden käyttämiä varmenteita ovat:
-organisaatiovarmenne, jota voidaan käyttää sähköisen allekirjoituksen varmenteena ja on laatuvarmenteen vaatimukset täyttävä.
-perusvarmenne on laatuvarmenteen alempi varmennetaso. Sitä käytetään todentamis- ja salausvarmenteena. Tämä varmenne ei täytä laatuvarmenteen kriteerejä. Käytetään lyhytaikaista ja tilapäistä tarvetta varten, kun esim. kortti on kadonnut tai viottunut, on kyse nopeasta rekrytoinnista jne. Perusvarmenteen voi saada myös organisaation alihankkija tai tietojärjestelmätoimittaja.
-mobiilivarmenne, jota voidaan käyttää todentamis- ja salausvälineenä. Varmenne ei täytä laatuvarmenteen kriiteerejä. Mobiilivarmennetta käytetään luotettavaan tunnistautumiseen ja suojattuihin yhteyksiin. Varmenteet toimittaa mobiilioperaattori TeliaSonera. Luettelo testatuista mobiilivarmenteista on valtioneuvoston tietohallintoyksiköllä.

Varmennekäyttäjien ylläpitoa ja hallintakäyttöä varten ministeriöiden nimeämillä henkilöillä voi lisäksi olla ns. hallintavarmenne.
Laatuvarmenne voi sisältää esim. seuraavia tietoja:
- tieto siitä että varmenne on laatuvarmenne
- tieto varmentajasta ja sen sijoittumisvaltiosta
- allekirjoittajan nimi tai salanimi
- allekirjoituksen todentamistiedot
- laatuvarmenteen voimassaoloaika
- käyttäjän sähköpostiosoite
- ………
Varmennehakemistot ovat varmennetoimittajan ( VRK) ylläpitämiä julkisten varmenteiden varastoja. Sulkulista on luettelo varmenteista joita ei enää saa tai ole tarkoitettu käytettäväksi.

	

Tavoitteet	
	Koko työhallinnossa otetaan käyttöön sähköinen virkakortti. Aloitus ja käyttökokemukset ensin työministeriössä. Muu hallinto tulee mukaan tämän jälkeen.	

Tehtävä	
	-	

Organisointi	
		Puheenjohtaja Risto Erjanko, erikoissuunnittelija, työministeriö 	
		Jäsenet:	
		Riitta Ruohomäki, suunnittelija, työministeriö 	
		Petteri Niinimäki, virastomestari, työministeriö 	
		Jaakko Jokela, , työministeriö 	
		Kimmo Mäkinen, järjestelmäasiantuntija, työministeriö 	
		Kimmo Kuusela, projektipäällikkö, työministeriö 	
		Asiantuntija Ari Häkli, myyntipäällikkö, Väestörekisterikeskus 	
		Asiantuntija Jyri Pekka Tähtinen, konsultti, Netum Oy 	
		
	Organisaatiovarmenne sijoitetaan asiointi- eli virka- eli organisaatiokortille. Ulkoasusta päättää kukin ministeriö. Virkakorttia voidaan käyttää myös kulunvalvonnan kulkukorttina. Organisaation henkilöstölle tarkoitettu virkakortti ja tilapäiskäyttöön tarkoitettu em. perusvarmenne tulee olla erinäköiset ulkoasultaan	

Kustannukset ja rahoitus	
	mom. 3406211.	

	Hallitusneuvos, yksikön päällikkö	Matti Ilonen	

	Hallitusneuvos	Mikko Salmenoja	

LIITTEET	
	-	

JAKELU	
	kirjeessä mainitut	

TIEDOKSI	
	-